FK Austria Wien
Store norske leksikon,Sport og spill,Ballsport,Fotball,Øvrig europeisk fotball
FK Austria Wien er en østerriksk fotballklubb som ble stiftet i 1911. Austria Wien har tradisjonelt vært den beste klubben i Østerrike.
Fakta Hjemmebane: Generali-Arena (Franz-Horr-Stadion frem til desember 2010) Tilskuerkapasitet: 17 500 (15 000 på internasjonale kamper) Liga: Bundesliga sesongen 2022/2023(øverste nivå i det østerrikske ligasystemet) Hjemmedrakter: fiolett trøye, hvite bukser og fiolette strømper. Bortedrakten er helrød Kallenavn: «die Veilchen» etter blomsten fiol Kjente norske spillere Nordmennene Sigurd Rushfeldt, Torstein Helstad, Petter Rudi, Mons Ivar Mjelde, Petter Belsvik, Ola Kamara og Raymond Kvisvik har spilt for klubben. Deltakelse i Europacuper Austria Wien var finalist i Europacupen for cupmestere i 1978, men tapte 0–4 for Anderlecht. Sesongen etter kom de til semifinalen i Serievinnercupen, hvor de ble slått av Malmö FF. Rivalisering Oppgjørene mellom Rapid Wien og Austra Wien (som begge er fra Østerrikes hovedstad) kalles Wien-Derby. Rapid Wien og Austria Wien er de mest meritterte lagene i Østerrike.I 2005 kjøpte selskapet Red Bull opp fotball-laget SV Austria Salzburgde. Klubben fikk navnet Red Bull Salzburg og ble etter hvert økonomisk overlegne de to Wien-klubbene. De økonomiske midlene Red Bull Salzburg råder over har endret maktbalansen i østerriksk fotball, og gjort Salzburg til landets beste klubb. Det at Austria Wien har mistet sin posisjon til Salzburg har gjort oppgjørene mellom disse to lagene til svært intense kamper der mye prestisje står på spill. Meritter Østerriksk ligamester (24): 1924, 1926, 1949, 1950, 1953, 1961, 1962, 1963, 1969, 1970, 1976, 1978, 1979, 1980, 1981, 1984, 1985, 1986, 1991, 1992, 1993, 2003, 2006, 2013 Østerriksk cupmester (27): 1921, 1924, 1925, 1926, 1933, 1935, 1936, 1948, 1949, 1960, 1962, 1963, 1967, 1971, 1974, 1977, 1980, 1982, 1986, 1990, 1992, 1994, 2003, 2005, 2006, 2007, 2009 Les mer i Store norske leksikon fotball Eksterne lenker Austria Wien